Spyglass Media Bakal Terbitkan Filem Terbaru ‘Scream’
Laman  Bloody Disgusting membawakan berita menarik buat peminat filem seram  / slasher. Spyglass Media Group dilaporkan sedang membangunkan filem terbaru Scream berdasarkan francais yang dicipta Wes Craven dan penulis Williamson. Craven telah mengarahkan keempat-empat filem Scream sebelum meninggal dunia, manakala pelbagai pengarah telah terlibat dalam siri televisyen dimana dua musim telah disiarkan MTV manakala musim ketiga di VH1. Kesemua filem kekal ‘canon’ manakala siri televisyen telah mencipta mitologi mereka sendiri. Setakat ini tidak diketahui sama ada filem akan datang adalah filem ‘remake’ ataupun masih berada dalam dunia yang sama cipta Craven. Penulis asal francais, iaitu Williamson dilaporkan tidak terlibat dalam penulisan skrip. Selain Scream, Spyglass Media turut terlibat dalam projek filem remake Hellraiser, dengan skrip kini sedang dirangka David S. Goyer (Terminator: Dark Fate). Setakat ini, plot dan tarikh tayangan masih lagi tidak diketahui.